CELEX: 62012TN0518
Language: et
Date: 2012-11-27 00:00:00
Title: Kohtuasi T-518/12: 27. novembril 2012 esitatud hagi — Spirlea versus komisjon

2.2.2013   
            
            
               ET
            
            
               Euroopa Liidu Teataja
            
            
               C 32/21
            
         27. novembril 2012 esitatud hagi — Spirlea versus komisjon
   (Kohtuasi T-518/12)
   2013/C 32/33
   Kohtumenetluse keel: saksa
   
      Pooled
   
   
      Hageja: Darius Nicolai Spirlea (Capezzano Pianore, Itaalia) ja Mihaela Spirlea (Capezzano Pianore) (esindajad: advokaadid V. Foerster ja T. Pahl)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               võtta käesolev ELTL artiklile 263 tuginev hagi vastu;
            
         
               —
            
            
               tunnistada hagi vastuvõetavaks ja
            
         
               —
            
            
               tunnistada hagi põhjendatuks ning tuvastada seega, et kostja on rikkunud oluliselt menetlusnorme ja muid materiaalõiguse norme;
            
         
               —
            
            
               tühistada eeltoodud alusel kostja 27. septembri 2012. aasta otsus lõpetada EL katsemenetlus nr 2070/11/SNCO (viide Ares (2012) 1135073);
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide: EL katsemenetluse loomine ilma igasuguse õigusliku aluseta (ELTL artiklid 290 ja 291)
               
                           —
                        
                        
                           Selle väite raames leitakse, et EL katsemenetluse sisseviimine kujutab endast lisatingimust kohtusse pöördumiseks, mis ei ole ette nähtud ELTL artikli 258 alusel. Seda lisatingimust, mille sisseviimiseks ei ole komisjonile EL lepingutes antud pädevust ega volitust, kohaldab komisjon menetluses, mis on vastuolus õigusriigi põhimõtetega ja läbipaistmatu ning õõnestab samas ka ELTL artiklis 258 ette nähtud liikmesriigi kohustuste rikkumise menetlust.
                        
                     
         
               2.
            
            
               Teine väide: rikutud on komisjoni 20. märtsi 2002. aasta teatist Euroopa Parlamendile ja Euroopa Ombudsmanile „Suhted kaebuse esitajaga seoses ühenduse õiguse rikkumisega” (1)
               
               
                           —
                        
                        
                           Siinkohal väidab hageja, et komisjon on meelevaldselt jätnud arvestamata enda teatise „Suhted kaebuse esitajaga seoses ühenduse õiguse rikkumisega” ja viinud hageja kaebuse ilma igasuguse valikuta üle EL katsemenetlusse, mille reegleid hageja ei tunne.
                        
                     
         
               3.
            
            
               Kolmas väide: põhjendamiskohustuse rikkumine
               
                           —
                        
                        
                           Selle väite raames heidetakse ette, et komisjoni põhjendus ei sisalda asjaolude selgitamist seoses määruse (EÜ) nr 1394/2007 (2) kohaldamisega ning samuti ei ole käsitletud hageja spetsiifilisi õiguslikke etteheiteid seoses EL õigusega.
                        
                     
         
      (1)  EÜT C 244, lk 5
   
      (2)  Euroopa Parlamendi ja nõukogu 13. novembri 2007. aasta määrus (EÜ) nr 1394/2007 uudsete ravimite ning direktiivi 2001/83/EÜ ja määruse (EÜ) nr 726/2004 muutmise kohta (ELT L 324, lk 121)